CELEX: 62018CN0121
Language: ro
Date: 2018-02-14 00:00:00
Title: Cauza C-121/18: Cerere de decizie preliminară introdusă de Audiencia Nacional (Spania) la 14 februarie 2018 – Vodafone España S.A.U./Tribunal Económico-Administrativo Central (TEAC)

7.5.2018   
            
            
               RO
            
            
               Jurnalul Oficial al Uniunii Europene
            
            
               C 161/36
            
         Cerere de decizie preliminară introdusă de Audiencia Nacional (Spania) la 14 februarie 2018 – Vodafone España S.A.U./Tribunal Económico-Administrativo Central (TEAC)
   (Cauza C-121/18)
   (2018/C 161/40)
   Limba de procedură: spaniola
   
      Instanța de trimitere
   
   Audiencia Nacional, Sala de lo Contencioso-Administrativo
   
      Părțile din procedura principală
   
   
      Reclamantă: Vodafone España S.A.U.
   
      Pârât: Tribunal Económico-Administrativo Central (TEAC)
   
      Întrebările preliminare
   
   
               1)
            
            
               Articolul 6 alineatul (1) din Directiva 2002/20/CE a Parlamentului European și a Consiliului din 7 martie 2002 privind autorizarea rețelelor și serviciilor de comunicații electronice (1) poate fi interpretat în sensul că un stat membru poate impune operatorilor de telecomunicații o contribuție financiară anuală precum cea prevăzută la articolul 5 din Ley 8/2009, de 28 de agosto, de financiación de la Corporación de Radio y Televisión Española [Legea nr. 8/2009 din 28 august 2009 privind finanțarea organismului spaniol de radiodifuziune și televiziune], cu scopul de a contribui la finanțarea [Corporación de Radio y Televisión Española,] luând în considerare impactul pozitiv asupra sectorului comunicațiilor, care rezultă din noua reglementare a sectorului televiziunii și al audiovizualului, în special prin extinderea serviciilor de bandă largă fixă și mobilă, precum și prin eliminarea publicității și prin renunțarea la conținuturile contra cost sau cu acces [condiționat de către Corporación RTVE], având în vedere următoarele împrejurări:
               
                           —
                        
                        
                           prin această nouă reglementare legală nici nu s a justificat, nici nu s a dovedit că a existat în exercițiul respectiv un astfel de impact pozitiv, direct sau indirect, pentru întreprinderile în cauză;
                        
                     
                           —
                        
                        
                           contribuția respectivă este de 0,9 % din veniturile brute de operare facturate în anul corespunzător și nu [se calculează] prin raportare nici la veniturile rezultate din furnizarea de servicii audiovizuale și din publicitate, nici la creșterile înregistrate de acestea, nici la profitul generat de activitatea respectivă. Toate acestea, în condițiile în care contribuția respectivă [OR 13] reprezintă o cotizație prevăzută la articolul 5 din Legea nr. 8/2008, în forma inițială, și poate să nu fie justificată în ceea ce privește serviciul audiovizual în cauză, [articolul 5] constituind temeiul respingerii cererilor de restituire a plăților nedatorate și de rectificare a taxărilor inverse prezentate de reclamantă prin decizia atacată în prezenta acțiune în contencios administrativ?
                        
                     
         
               2)
            
            
               Având în vedere modalitatea de calcul prevăzută la articolul 5 din Legea nr. 8/2009[,] menționată anterior[,] contribuția respectivă, impusă întreprinderilor de telecomunicații care își desfășoară activitatea în Spania în cel puțin două comunități autonome[,] este proporțională, în sensul articolului 6 alineatul (1) din Directiva 2002/20/CE?
            
         
               3)
            
            
               În cazul în care nu se cunoaște activitatea concretă desfășurată de [Corporación de Radio y Televisión Española] cu titlu de serviciu universal sau de serviciu public, contribuția respectivă, impusă în conformitate cu articolul 5 din Ley 8/2009, de 28 de agosto, de financiación de la Corporación de Radio y Televisión Española [Legea nr. 8/2009 din 28 august 2009 privind finanțarea organismului spaniol de radiodifuziune și televiziune], este transparentă, în sensul articolului 6 alineatul (1) din Directiva 2002/20/CE și al anexei la aceasta?
            
         
      (1)  JO 2002, L 108, p. 21.